קרברוס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל בשנת 2011, והיה לירח הרביעי של פלוטו שהתגלה אחרי כארון, ניקס והידרה. הירח נקרא על שם קרברוס, כלב ציד נאמן בעל שלושה ראשים וזנב דרקון, שהיה שייך לאל השאול האדס במיתולוגיה היוונית (מקבילו של פלוטו במיתולוגיה הרומית) ששמר על השאול.
החללית ניו הורייזונס הגיעה לפלוטו וירחיו, ביניהם קרברוס, ביולי 2015.
סטיקס (ירח)
סטיקס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל בשנת 2012, והיה לירח החמישי של פלוטו שהתגלה אחרי כארון, ניקס, הידרה וקרברוס. הירח נקרא על שם סטיקס, נהר במיתולוגיה היוונית שגבל בין הארץ לשאול, ממלכתו של האדס, והקיף אותה תשע פעמים.
החללית ניו הורייזונס חלפה על פני פלוטו וירחיו, ביניהם סטיקס, ב-14 יולי 2015.
זכויות להט&quot;ב ברשות הפלסטינית
זכויותיהם של לסביות, הומואים, טרנסג'נדרים וביסקסואלים (להט"ב) ברשות הפלסטינית כפופות לרדיפה ואפליה רשמית, בעודם מתמודדים עם אתגרים משפטיים וחברתיים שלא נתקלים בהם תושבים הטרוסקסואלים. פעילות הומוסקסואלית גברית מוגדרת כחוקית בשטחי הגדה המערבית מאז 1956 תחת שלטונו של מחמוד עבאס ומפלגת פת"ח, אך פלילית ונושאת עונש של כ-10 שנות מאסר ברצועת עזה דה יורה הנשלטת על ידי יחיא סנוואר וארגון הטרור חמאס, בעוד דה פקטו הומוסקסואלים מוצאים להורג ללא משפט.
פלסטינים הומוסקסואליים מחפשים לעיתים קרובות מקלט בישראל מחשש לחייהם בדגש על רצח על חילול כבוד המשפחה על ידי בני משפחותיהם המוגדר כנושא בולט בתרבות הפלסטינית. זכויות להט"ב של פלסטינים נידונות לרוב בהקשר גאופוליטי ותרבותי לסכסוך הישראלי-פלסטיני בהם באזכורי המונח "פינקוושינג" נגד השוואתן של זכויות להט"ב בישראל אל מול המצב ברשות.
עבור תמיכה בזכויות להט"ב של חברי הקהילה הפלסטינית, הוקמו לאורך השנים שני ארגונים הפועלים בנושא, אלקאוס, אשר נוסד בשנת 2001 כפרויקט קהילתי של הבית הפתוח בירושלים במטרה לענות באופן ספציפי על צורכיהם של חברי הקהילה הפלסטינים החיים בעיר, ואסוואת, אשר נוסד שנה לאחר מכן כפרויקט של עמותת הנשים, כייאן, עבור תמיכה באופן ספציפי על צרכיהן של נשים לסביות פלסטיניות.
מעמד בחוק.
לפי אוגדן החוקים נגד הומוסקסואליות שהופץ על ידי האיגוד הבין-לאומי ללסביות, הומואים, ביסקסואלים, טרנס ואינטרסקס (ILGA) בשנת 2010, מעמד חוקי של הומוסקסואליות ברשות הפלסטינית אינו אחיד. בגדה המערבית פעילות הומוסקסואלית בהסכמה בין גברים הפכה לחוקית בשנת 1951, אם כי ברצועת עזה, סעיף מספר 84 בחוק המנדטורי משנת 1936 האוסר על קיום הומוסקסואליות (אך לא בין נשים) עדיין מוגדר בתוקפו כאשר העונש דה יורה הוא 10 שנות מאסר אך דה פקטו הוצאה להורג ללא משפט. בשני המקרים, החקיקה הפלסטינית לא קבעה חוקים בעד או נגד זכויות להט"ב, אלא ירשה חוקים קודמים שחלו בשטחיה. ב-20 במאי 1994 הוציא ראש הרשות הפלסטינית יאסר ערפאת צו שמשאיר על כנו כל חוק שנחקק לפני 5 ביוני 1967. בפועל, מצב זכויותיהם של תושבי להט"ב ברשות הפלסטינית נקבע על ידי מערכות חוקים שונות ואף סותרות: החוק העות'מאני, החוק המנדטורי, החוק הירדני, החוק המצרי, החוק הפלסטיני וצווים צבאיים של צה"ל.
מקרה ידוע של הוצאה להורג של מחמוד אשתיווי, מנהיג חמאס באשמת הומוסקסואליות וגנבה התרחש ב-2016. אשתיווי השאיר במותו שתי נשים ושלושה ילדים.
הכרה במערכות יחסים חד מיניות.
הרשות הפלסטינית אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור).
הגנה מפני אפליה.
חוק היסוד של הרשות הפלסטינית כולל סעיפי הגנה מפני אפליה על רקע גזע, מין, צבע, דת, דעות פוליטיות או נכות, וכן הגנה על זכויות האדם, חופש הביטוי ועוד. עם זאת, לא כולל סעיפים המכסים אפליה על רקע נטייה מינית או זהות מגדרית בתעסוקה, מתן סחורות ושירותים, פשעי שנאה או דברי שטנה.
תנאי מחיה.
באוגוסט 2019 פורסם כי התקיים בשכם אירוע גאווה שאורגן על ידי ארגון זכויות הלהט"ב הפלסטיני, אלקאוס. לאחר סיום האירוע, איימה המשטרה הפלסטינית לעצור את כל מי שהשתתף באירועים הנוגעים לקהילה בשטחי הרשות בטענה כי האירוע "עודד לפעול בצורה שמתנגדת לערכים ולמסורת הפלסטינית". בעקבות הודעת האיום של המשטרה, נאלץ הארגון לבטל אירוע נוסף מסוג זה ברמאללה. בעקבות האירוע פורסמו ברשתות החברתיות פוסטים של צעירים פלסטינים שתמכו בזכויות להט"ב ופעילות הארגון בקרב הגדה ומחו על רדיפתם על ידי המשטרה. באותו חודש אסרה המשטרה הפלסטינית על פעילות ארגוני להט"ב בגדה בתגובה לקיום האירוע. חברת הקונגרס האמריקאי אילהאן עומאר קראה לתמיכה בארגון בחשבונה בטוויטר. האיסור בוטל בסוף החודש בעקבות תגובות שליליות רחבות.
במאי 2020 דווח בתקשורת כי לפחות כ-150 תושבי להט"ב פלסטינים נאלצים לברוח ממקום מגורם (לרוב בגדה המערבית) לשטחי מדינת ישראל כתוצאה מרדיפות. במרבית המקרים הבורחים נאלצים להיכנס לשטחי ישראל בצורות לא חוקיות. לאחר כניסתם לישראל, נעזרים בארגונים אשר מסייעים להם להגיש בקשת מקלט שתוכל לתת להם היתר שהייה אם כי מוגדר לחצי שנה בלבד. אם אכן מקבלים אחד כזה, הוא מונפק ומנומק ב-"שהייה לצורכי רווחה". לדברי עורך הדין שאול גאנון, מארגון הלהט"ב הישראלי האגודה למען הלהט"ב בישראל, "כ-2,000 הומוסקסואלים פלסטינים חיים בתל אביב בכל תקופה".
בשנת 2022 פרסם ארגון UN WATCH כי קיימות עדויות רבות של הפרת זכויות אדם והפעלת עינויים כלפי להט"בים ברשות הפלסטינית וברצועת עזה שמפעילים הרשות הפלסטינית ושלטון החמאס, וכי פעמים רבות להט"בים ניצבים בפני סכנת מוות ונאלצים לברוח מהמדינה. בעקבות הדו"ח נקבע דיון בוועדת האו"ם בשאלה האם להוציא את הרשות הפלסטינית מחברות באמנה לזכויות אדם בשל ההפרות החמורות.
אקטיביזם.
בראשית שנות האלפיים הוקמו שתי קבוצות מבוססות המספקות תמיכה לחברי הקהילה הפלסטינים המתגוררים בגבולות ישראל, רצועת עזה והגדה המערבית. אלקאוס (ערבית: "קשת"), ארגון הלהט"ב הפלסטיני הראשון, אשר נוסד בשנת 2001 כפרויקט קהילתי של הבית הפתוח בירושלים במטרה לענות באופן ספציפי על צורכיהם של חברי הקהילה הפלסטינים החיים בירושלים. אלקאוס התרחב מאז הקמתו וכיום מארח פעילויות חברתיות בירושלים, חיפה, יפו והגדה המערבית כזירת תמיכה לחברי הקהילה הפלסטינית. אלקאוס מעניק גם כן קו תמיכה טלפוני.בשנת 2002 הוקם ארגון שני במטרה לענות באופן ספציפי על צרכיהן של נשים לסביות פלסטיניות, אסוואת (ערבית: "קולות") אשר הוקם כפרויקט של עמותת הנשים, כייאן, במרכז הפמיניסטי בחיפה. אסוואת החל כרשימת דוא"ל אנונימית המשרתת תמיכה לנשים הומוסקסואליות פלסטיניות, והתפתח לקבוצת עבודה המארחת מפגשים חודשיים עבור כ-60 מחבריה ומארגנת הרצאות, אירועים והזדמנויות חינוכיות בתחום. אסוואת מתרגם ומפרסם טקסטים מקוריים הקשורים למיניות וזהות מגדרית שלא היה זמין בעבר בשפה הערבית, ומארח באתר האינטרנט את האוסף הגדול ביותר של טקסטים בשפה הערבית הקשורים להומוסקסואליות.
בשנת 2015 צייר אמן פלסטיני בשם חאלד ג'אראר דגל קשת על קטע מקיר הגדה המערבית. קבוצה של פלסטינים ציירה מעליו בתגובה. ג'אראר הצהיר לאחר מכן שצייר את דגלו עבור הזכרת העמדה כי "על פי שנישואים חד מיניים הוכשרו בארצות הברית, פלסטינים עדיין חיים תחת כיבוש". ג'ראר מתח בנוסף ביקורת על תגובת הפלסטינים לציורו ואמר כי היא "משקפת את היעדר הסובלנות והחירויות בחברה הפלסטינית".
אזכורים בתקשורת ובתרבות.
מספר סרטים ותוכניות טלוויזיה ישראליות עסקו בנושא קהילת הלהט"ב ברשות הפלסטינית, ולעיתים קרובות קיימו יחסים עם תושבי להט"ב ישראלים. עם זאת, אף אחד מהסרטים לא ביים תושבי להט"ב פלסטינים בפועל.
פיליפה קוטניו
הסקס של מאסטרס
הסקס של מאסטרס (באנגלית: Masters of Sex) היא סדרת דרמה טלוויזיונית של ערוץ "Showtime" האמריקאי. הסדרה מספרת את סיפורם של מאסטרס וג'ונסון - ויליאם מאסטרס ווירג'יניה ג'ונסון, צמד חוקרים שהתפרסמו בשל מחקרם החלוצי בתחום מיניות האדם. הסדרה פותחה על ידי מישל אשפורד, לפי הביוגרפיה מאת תומאס מאייר "Masters of Sex: The Life and Times of William Masters and Virginia Johnson, the Couple Who Taught America How to Love" ("הסקס של מאסטרס: החיים והזמנים של ויליאם מאסטרס ווירג'יניה ג'ונסון, הזוג שלימד את אמריקה איך לאהוב").
הסדרה עלתה לשידור ב-29 בספטמבר 2013. ביולי עד ספטמבר 2014 שודרה העונה השנייה, והעונה השלישית שודרה בחודשים יולי-ספטמבר 2015. הסדרה חודשה לעונה רביעית בת 10 פרקים, אשר עלתה לשידור ב-11 בספטמבר 2016 והסתיימה ב-13 בנובמבר 2016. ב-30 בנובמבר 2016 הודיעה רשת שואוטיים כי הסדרה לא תמשיך לעונה חמישית.
בישראל משודרת הסדרה ב-yes ,HOT ובשירות סלקום tv.
עלילה.